
Sut ydy ymgysylltiad y plant yn cael ei effeithio o ganlyniad i grwpio?


























“United Kingdom research on group work has indicated that collaborative group work is more effective when it is carried out with mixed ability groups”.
(Ireson a Hallam, 2001, tud. 195)

Er bod llawer o lenyddiaeth yn cefnogi’r ddadl bod grwpio disgyblion mewn grwpiau cymysg yn well ar gyfer nifer o agweddau o fewn datblygiad, rwyf, yn bersonol, ddim yn gweld y broses hon yn cael ei ddefnyddio mewn ysgolion cynradd. Pwrpas yr ymchwil hwn yw gweld os yw’r disgyblion yn elwa o fod mewn grwpiau yn ôl gallu, neu mewn grwpiau cymysg. 

Cynhaliwyd yr ymchwil mewn dwy ysgol gynradd. Mae gan yr ysgol gyntaf 306 o ddisgyblion wedi eu rhannu mewn i 11 o ddosbarthiadau, gyda rhai blynyddoedd cymysg. Mae 13% o ddisgyblion yn cael prydiau ysgol am ddim (pyd). Mae’r ysgol wedi adnabod bod tua 16% o ddisgyblion yn cael anghenion dysgu ychwanegol, ac mae yna ganran bach gyda datganiad o anghenion dysgu ychwanegol (Estyn, 2016, tud. 1). Cafwyd yr ymchwil ei gynnal mewn dosbarth cymysg o blant blwyddyn un a blwyddyn dau. Mae’r dosbarth yn un gallu cymysg, ac mae yna un disgybl gyda datganiad o anhwylder sbectrwm awtistiaeth (ASA).

Mae’r ail ysgol lle cynhaliwyd yr ymchwil wedi lleoli mewn ardal adnabyddus am fod yn ddifreintiedig. Mae gan yr ysgol 425 o ddisgyblion, ac mae gan bob blwyddyn ddwy ffrwd. Mae 11% o’r disgyblion yr ysgol yn cael pyd. Mae tua chwarter o’r disgyblion yn dod o gartrefi Cymraeg. Mae’r ysgol wedi adnabod bod tua 14% o ddisgyblion gydag anghenion dysgu ychwanegol (Estyn, 2018, tud. 2). Cafwyd yr ymchwil ei gynnal mewn dosbarth blwyddyn 1, gyda 26 o ddisgyblion. Mae’r dosbarth yn un o allu cymysg. Mae gan y dosbarth ystod eang o allu academaidd. Mae’r plant wedi grwpio yn ôl gallu. 
Ein cwestiwn ymchwil yw:

Sut ydy ymgysylltiad y plant yn cael ei effeithio o ganlyniad y grwpio?







Mae yna nifer fawr o dermau gwahanol yn cael eu defnyddio yn y maes ymchwil o grwpio disgyblion.  Ar gyfer yr ymchwil hwn fe allwn ddiffinio grwpio fel “dividing the class into small groups and instructing each group separately” (Sukhandan & Lee, 1998, p. 2). Pwrpas yr ymchwil yw edrych ar dair agwedd o fewn grwpio disgyblion. Yn gyntaf, sut mae grwpio yn effeithio hyder. Yn ail, sut mae’r disgyblion o fewn y grŵp yn cydweithio.  Yn olaf, sut roedd grwpio wedi effeithio ar ymgysylltiad y disgyblion. 

Un o brif agweddau yr ymchwil oedd sut roedd grwpio yn mynd i effeithio ar hyder yr unigolion. Disgwylir o’r ymchwil, effaith negyddol ar hyder y plant yn y grwpiau is, ond efallai nid o reidrwydd ar hyder y plant gallu uwch. Daethpwyd i’r casgliad hwn ar sail yr ymchwil sydd yn bodoli. Un o’r prif bryderon sydd gan ddadleuwyr yn erbyn grwpio yn ol gallu, yw ei fod yn cael effaith negyddol ar hunan hyder ac ar agwedd tuag at fywyd ysgol ar gyfer y disgyblion grwpiau gallu is (Ireson & Hallam, 2001, p. 40). I gefnogi'r ddadl hon, roedd darn o ymchwil â gynhaliwyd gan Linchevski and Kutscher (dyfynwyd yn Francis et al, 2017, tud. 3) wedi darganfod bod plant a gallu is wedi gwneud yn well wrth cael eu gosod mewn dosbarthiadau gyda disgyblion gallu uwch. Dadleuai’r ymchwil bod y label oedd yn dod gyda gosod y plant mewn grwpiau penodol hefyd yn effeithio ar eu hyder a pherfformiad. 

Ar y llaw arall, darganfyddodd Lou et al (1996, dyfynnwyd yn Sukhandan a Lee, 1998, tud. 37) bod y gwrthwyneb wedi digwydd wrth ymchwilio i effaith grwpio ar agwedd disgyblion o allu is. Cynhaliodd 21 ymchwiliad meta ddadansoddol, lle cymharwyd disgyblion oedd wedi cael ei grwpio yn ol gallu a rhai oedd heb. Darganfuwyd bod y disgyblion oedd wedi cael ei grwpio yn ol gallu yn cael gwell agwedd tuag at y pwnc.

Yr ail agwedd roeddwn am edrych arno yn yr ymchwil hwn oedd sut roedd grwpiau cymysg neu grwpiau gallu yn effeithio ymgysylltiad i’r gwaith neu’r dasg. Mae llawer o'r llenyddiaeth gyfredol ar grwpio disgyblion yn talu sylw arbennig i sut mae hyn yn effeithio cyrhaeddiad academaidd. Yn adolygiad o lenyddiaeth gan Sukhnandan a Lee (1998) gwelwyd bod grwpio o fewn dosbarthiadau yn gyffredinol yn cael fwy o effaith positif ar lefelau o gyrhaeddiad. Darganfuwyd gan Lou et al (1996, dyfynnwyd yn Sukhnandan a Lee, 1998, tud. 17) bod plant o allu is wedi dysgu llawer mwy o fod mewn grwpiau o allu cymysg. Mae’r awdur yn dadlau bod disgyblion o allu is yn elwa yn fwy o fod mewn grwpiau gallu cymysg oherwydd bod ganddyn nhw gymorth o’u cymdogion. 

Mewn cyferbyniad i hyn roedd Barker Lunn (1970, dyfynnwyd yn Ireson a Hallam, 2001, tud. 26) wedi cynnal ymchwiliad o 36 o ysgolion oedd wedi cael ei ffrydio ac heb eu ffrydio. Roedd yr ysgolion wedi cael eu dewis oherwydd roeddent yn debyg o ran dosbarth cymdeithasol. Darganfuwyd bod yr effaith o grwpio ar ben ei hun ddim yn ffactor oedd yn effeithio ar gyrhaeddiad o fewn ysgolion cynradd. Yn debyg, mewn trosolwg o 14 ymchwiliadau, darganfuwyd Slavin (1987m dyfynnwyd yn Ireson a Hallam, 2001, tud. 26) bod grwpio bron yn cael dim effaith ar gyrhaeddiad academaidd.

Mae’r dystiolaeth sydd ar gael yn awgrymu bod llawer o ymchwil wedi edrych ar sut mae grwpio yn effeithio ar hunan ganfyddiad, cyrhaeddiad academaidd a nifer o agweddau eraill. Ond nid oes llawer o ymchwil wedi neud ar sut mae disgyblion o fewn grwpiau gallu cymysg yn rhyngweithio. Mae ymchwil yn cynnig bod disgyblion o allu uwch ddim yn elw oddi wrth fod mewn grwpiau gallu cymysg (Saleh et al, 2004, tud. 107). Serch hynny, wrth ystyried sut mae’r disgyblion gallu uwch yn rhyngweithio gyda disgyblion gallu is, darganfuwyd gan Webb (1991, dyfynnwyd yn Saleh et al, 2004, tud. 107) bod disgyblion oedd a gallu uwch fel arfer yn cymryd y rôl o fod yn athrawes, ac yn rhoi rhesymeg ac esboniadau wrth weithio gyda disgyblion gallu is. Mewn cyferbyniad i hyn roedd ymchwil gan Azmitia (1988, dyfynnwyd yn Saleh et al, 2004, tud 107) wedi darganfod bod disgyblion gallu uwch ddim yn rhyngweithio yn wahanol o fod mewn grwpiau gallu cymysg a grwpiau yn ol gallu.




















Mae’r dull o astudiaeth gwers wedi bod yn rhan o ddatblygiad proffesiynol athrawon yn Siapan am ddegawd (Bjuland a Mosvold, 2015, tud 83-85). Mae’r dull yn sicrhau casgliad o ddata mewn modd gweithredol (Dudley, 2015). Mae Dudley (2015) yn dadlau bod dewis cwestiwn ymchwil hefyd yn hanfodol mewn astudiaeth gwers er mwyn cael ffocws clir. Felly, penderfynodd yr ymchwilwyr i ymchwilio ar sut roedd grwpio yn effeithio ymgysylltiad disgyblion. Ar ddiwrnod cyntaf yr ymchwil fyddai’r wers cyntaf yn cael ei addysgu gan ddefnyddio grwpiau yn ol gallu, a’r ail wers ei ddysgu gan ddefnyddio grwpiau gallu cymysg. 

Mae Bujland a Mosvold (2015, tud. 85) yn dweud bod defnydd o astudiaeth gwers wedi canoli ar gydweithredu.  Maent hefyd yn dadlau, fodd bynnag, nad oes wir ddealltwriaeth beth yw astudiaeth gwers. Ond wrth ddilyn strwythur cyhoeddwyd gan yr Adran Addysg (2009, tud. 6), yn syml mae’r athrawon yn ddisgwyliedig i gyd-gynllunio, cyd-addysgu, ac yn adfyfyrio ar beth maent wedi darganfod. Mae’r newidiadau priodol yn cael eu gwneud i’r wers er mwyn sicrhau bod yr ail ymchwilydd yn gallu ail addysgu’r wers gyda’r newidiadau. Mae’r ymchwilwyr yna yn rhannu ei darganfyddiadau. O fewn yr astudiaeth gwers roedd yr ymchwil cyfredol wedi casglu data trwy ddefnydd o arsylwi, cyfweliadau ac adfyfyrio. 

Mae gwledydd ar draws y byd wedi canmol y dull o astudiaeth gwers am nifer o resymau. Roedd ymchwil gan Chassels a Melville (2009, dyfynnwyd yn Bujland a Mosvold, 2015, tud. 85) wedi darganfod bod defnydd o astudiaeth gwers yng Nghanada wedi arwain i athrawon i ddatblygu eu gallu i adnabod anghenion eu disgyblion yn well. Yn ogystal â hyn, dadleuai Olson (d.d, tud. 593) bod y dull o astudiaeth gwers yn arwain i athrawon cymryd cyfrifoldeb am ddysgu eu hunain, ac roedd hyn yn arwain mewn tro i well cyrhaeddiad eu disgyblion. 

Mewn cyferbyniad i hyn mae yna hefyd rhai agweddau anfanteisiol wrth ddefnyddio dull o astudiaeth gwers. Er enghraifft, gall fod yna gwrthdaro wrth i gyd-ymchwilwyr gyflwyno adborth am y wers dan sylw. Mae rhoi sylwadau ac adborth yn gallu bod yn anodd heb fod yn feirniadol (Ogegbo, et al., 2019, p. 3). Yn yr un modd mae Lewis & Hurd hefyd yn dadlau bod heriau bywyd pob dydd fel amseri yn gallu effeithio ar effeithlonrwydd defnyddio'r dull hwn (dyfynnwyd yn Ogegbo et al, 2019, tud. 3). 

Mae’r defnydd o arsylwi fel arfer yn cael ei ddefnyddio mewn darn o ymchwil os mai nôd yr ymchwil yw casglu gwybodaeth fanwl am yr hyn mae unigolion yn neud mewn sefyllfa benodol wrth wylio a gwrando (Sharp, 2010, p. 83). Y brif fantais o ddefnyddio dull o arsylwi yw bod yr ymchwilydd yn gallu gweld yn fyw y math o ymddygiadau mewn amgylcheddau naturiol (Cohen et al, 2007, tud. 398). Yn yr un modd mae Robson yn dadlau mewn rhai amgylchiadau mae defnydd o arsylwi yn dangos gwir ymddygiad person i gymharu â beth maent yn dweud bod nhw’n neud (2002, dyfynnwyd yn Cohen et al, 2007, tud. 398). Yn achos yr ymchwil hwn roedd yr arsylwad yn un di-gyfranogwr, gan fod yr ymchwilydd ond yn arsylwi ar yr ymddygiadau.

Yn ogystal â hyn roedd yr arsylwad yn un strwythuredig. Er mwyn sicrhau bod yr ymchwilwyr  yn cael arweiniad clir o gasglu y tri agwedd dan sylw (ymgysylltiad, hyder a chydweithio), roedd yr ymchwilwyr wedi cael trafodaeth o’r fath o ymddygiad roeddent yn edrych amdano. Er mwyn casglu'r wybodaeth angenrheidiol roedd yr ymchwilwyr wedi paratoi taflenni arsylwi. Roedd y taflenni arsylwi yn cynnwys manylion y disgybl fel oedran, blwyddyn ysgol a rhyw (Gwelir atodiad 1A, 2B, 3C). Roedd y taflenni arsylwi wedi cael eu rhannu mewn i benawdau penodol.  Roedd rhan oedd yn mesur ymgysylltiad y plant trwy ddefnydd o Raddfa Leuven ar gyfer lles (Gwelir atodiad 17). Yn ychwanegol, roedd rhan arall oedd yn mesur hyder y plant, hefyd trwy Raddfa Leuven ar gyfer lles. Er mwyn mesur sut roedd y plant yn cynorthwyo eraill, defnyddiwyd siart tali er mwyn nodi unrhyw fath o gymorth geiriol neu gorfforol. Hefyd, trafododd yr ymchwilwyr pa fath o ymddygiadau byddai’n dod o dan y catgoriau hyn. Felly yn yr achos hwn, roedd cymorth geiriol yn cynnwys unrhyw ymatebion i gwestiynau plant eraill. Roedd cymorth corfforol yn cynnwys pethau fel ymestyn adnoddau i blentyn arall, neu bwyntio i le arbennig ar yr adnoddau. Yn olaf, roedd yna flwch ar waelod y daflen ble roedd modd nodi unrhyw ymddygiadau neu ddyfyniadau oedd o ddiddordeb i’r ymchwilydd, efallai nad oedd yn briodol ar gyfer y blychau arall. 

Yn olaf er mwyn sicrhau fwy o fanylder o’r data a gasglwyd, cynhaliwyd cyfweliadau gydag unigolion dan astudiaeth (Sharp, 2009, tud. 80). Mae yna nifer o wahanol agweddau sydd yn neud defnydd o gyfweliadau yn fanteisiol i ymchwilwyr. Yn fwy na dim, mae modd cael 
mwy o fanylder ar gyfer ymddygiadau a welwyd yn ystod yr arsylwi. Yn ogystal â hyn, er bod y cyfweliad wedi cael ei strwythuro, mae yna dal digon o gyfle i fod yn hyblyg. Mae Cohen et al (2007, tud. 349) yn dadlau bod cyfweliadau yn ddeunydd pwerus ar gyfer ymchwilwyr. 

Mae Patton (1980, dyfynnwyd yn Cohen et al, 2007, tud. 353) yn amlinellu bod yna bedwar math o gwestiynau. Y fath o gwestiynau defnyddiwyd yn y cyfweliadau hyn oedd cyfweliadau penagored safonol, hynny yw, bod geirfa penodol y cwestiynau wedi ei chynllunio blaen llaw, ac mae’r cyfranogwyr yn cael yr un cwestiynau yn yr un drefn (Gwelwyd atodiad 4A, 5B, 6C). Un fantais wrth ddefnyddio'r fath o gwestiynau hyn yw bod modd cymharu’r atebion yn well. Y brif anfantais o ddefnyddio dull o gyfweliadau yw bod amgylchedd o gynnal cyfweliad yn gallu bod yn ffurfiol. Nifer o weithiau nid yw’r disgyblion eisiau cymryd rhan, ac yn teimlo’n rhy swil i gyfranogi (O’Reilly a Dogra, 2017 tud. 13).
Y rhan olaf a fyddai’n siapio'r darganfyddiadau, ac yn cyfrannu tuag at ddatblygiad arfer addysgu, yw’r adfyfyrio rhwng yr ymchwilwyr. Seiliwyd yr adfyfyrio ar fodel adfyfyrio gan Kolb (1984). Yn ol Kolb (1984) “Learning is a process, in which knowledge is created through transformation of experience.” Golygir dyfyniad Kolb (1984) bod dysgu yn dod o brofiad. Mae’r model wedi ei rhannu yn bedair rhan (Gwelir atodiad 7A). Felly, roedd angen i’r ymchwilwyr feddwl am beth ddigwyddodd, meddwl am y profiad, beth oeddent wedi dysgu a sut fyddai hyn yn effeithio ei addysgu yn y dyfodol. 

Mae yna nifer o ystyriaethau moesegol sydd angen eu ystyried wrth gynnal ymchwil gyda disgyblion ysgol gynradd. Yn gyntaf, roedd angen creu llythyr caniatâd ar gyfer rhieni'r disgyblion. Yn ail, roedd angen sicrhau bod y disgyblion yn gwybod eu bod yn rhan o’r ymchwil ac roedd modd iddynt adael yr ymchwil unrhyw bryd. Er mwyn sicrhau bod modd ganddynt wneud hyn roedd gan y disgyblion wynebau hapus a trist er mwyn arddangos sut oeddent yn teimlo yn ystod yr ymchwil. Gwelir ffurflen foesegol am yr holl agweddau uchod, a sut roeddwn am sicrhau cyfrinachedd data a storio data.






















Yn ystod yr wythnos o ymchwilio, roedd hi’n wythnos lles. Felly, cynlluniwyd (Gwelir atodiad 15) bod disgyblion y dosbarth yn gwneud tasgau oedd yn trafod teimladau a bod yn ffrindiau da. Roeddwn eisiau pwysleisio ar a rhoi digon o gyfle i’r disgyblion yn y grŵp rhyngweithio. Penderfynodd yr ymchwilwyr cael tair taflen gyda’r teitlau ‘trist, crac a hapus’ (Gwelir atodiad 16A). Roedd angen i’r plant drafod gyda’i gilydd a phenderfynu lle’r oedd lluniau o wynebau gydag emosiynau gwahanol yn mynd ar ba daflen. Roedd yr ymchwilwyr am gynllunio tasg oedd yn eithaf hyblyg a hamddenol er mwyn rhoi fwy o gyfle iddynt gyfathrebu a llai o bwysau a’r cyrhaeddiad academaidd.

Er mwyn sicrhau digon o gyfathrebu rhwng y disgyblion roedd athrawes y wers wedi pwysleisio ar ddechrau’r wers mai pwrpas y dasg oedd bod plant yn cydweithio. Yn unol â hyn, wrth i’r disgyblion dod yn eu grwpiau i neud y dasg, roedd yr athrawes yn annog bod y disgyblion yn trafod i ble ddylai’r lluniau o emosiynau fynd, cyn iddyn nhw benderfynu. Roedd y disgyblion oedd wedi neud y dasg wedi medru cyflawni nôd y dasg yn dda. Roedd y disgyblion wedi dangos dealltwriaeth dda o sut i gyflawni’r dasg heb lawer o gymorth ac esboniad. 

Yn ystod gwers rhif un roedd y plant yn gweithio mewn grwpiau yn ol eu gallu, wedi gosod gan yr athrawes dosbarth. Roedd disgybl A wedi cael ei rhoi yn grŵp gallu uwch y dosbarth. Fel gellir gweld o’r taflenni arsylwi (atodiad 1A) roedd y disgybl hwn wedi arddangos ymddygiadau weddol ganolig ar gyfer lefelau o hyder ac ymgysylltiad ar gyfer y dasg. Roedd y disgybl hwn wedi arddangos nifer o enghreifftiau o gymorth geiriol a corfforol, ac o nodiadau’r arsylwr wedi gofyn “pwy sy’n hapus os ydw i’n rhoi hyn ar y trist?”. Wrth edrych ar y nodiadau ychwanegol gan yr arsylwr, gwelir bod y disgybl wedi “Colli ychydig o ddiddordeb”, ac mae hyn yn cefnogi'r lefel a rhoddir ar Raddfa Leuven. Daeth yr ymchwilwyr i’r casgliad bod y disgybl hwn wedi ffeindio’r dasg yn weddol hawdd, ac o ganlyniad wedi diflasu. Yn y cyfweliad (atodiad 4A) pwysleisiodd y disgybl hwn nad oedd yn hoffi gweithio yn ei grŵp hi, a hoffai “symud grŵp” oherwydd bod disgyblion eraill yn gweiddi arni. Mae Iresom a Hallam (2001, tud. 64) yn dadlau bod unigolion fel arfer yn dewis ffrind sydd o’r un fath o allu academaidd. Ond wrth edrych ar ddatganiadau’r unigolyn o’r cyfweliad (atodiad 4A) mae’n glir i weld mae’n teimlo nad yw’r disgyblion eraill o fewn y grŵp yn garedig iddi. Mae’n bosib tybio bod yr wrthdaro yn bodoli oherwydd perthnasau o fewn y grŵp ac nid o reidrwydd oherwydd effaith y grwpio.

Roedd plentyn C wedi cael ei rhoi yn y grŵp gallu is y dosbarth. Roedd y disgybl hwn (atodiad 3C) hefyd wedi arddangos lefelau is ar gyfer bob agwedd yn y dasg. Nid oedd y disgybl hwn wedi arddangos dealltwriaeth na phwrpas y dasg o gydweithio. I gefnogi hyn wrth
ymweld â nodiadau o’r cyfweliad (atodiad 6C) nodwyd gan yr ymchwilydd bod y disgybl yn meddwl bod “y dasg yn annibynnol”. Yn yr un fordd roedd yr ymchwilydd wedi nodi bod y disgybl yn “dewis ble mae’r llun yn mynd, a ddim yn trafod gyda gweddill y grŵp”. Fodd bynnag, roedd y disgybl wedi arddangos dealltwriaeth o beth oedd nôd y dasg: “Rhoi wynebau cywir yn y lle iawn”. 

Yn wahanol iawn i’r ddau ddisgybl uchod roedd disgybl B (atodiad 2B) wedi arddangos lefelau uwch o hyder, ymgysylltiad a chynorthwyo eraill. Arddangosodd ar lefel 4 ar y Raddfa Leuven ar gyfer lefelau o hyder ac ymgysylltiad. Cyn cychwyn yr ymchwil roedd yr ymchwilwyr wedi trafod y plentyn penodol hwn gan fod y plentyn yn cael datganiad ar gyfer Anhwylder Sbectrwm Awtistiaeth (ASA). Nid oedd yr athrawes dosbarth yn siŵr sut fyddai’r plentyn yn ymateb i’r dasg. Wrth edrych ar nodiadau’r ymchwilydd nodwyd bod y plentyn penodol hwn ond yn “dewis lluniau o gymeriadau oedd yn hapus” ac oedd yn edrych “fel aelodau o’i deulu”. Gofynnodd yr athrawes pam oedd y plentyn yn dewis y lluniau hyn a nododd bod y cymeriadau yn “edrych fel fy mrawd”. 

Dros y blynyddoedd mae’r llenyddiaeth wedi arddangos nifer o fuddion ar gyfer plant gyda ASA mewn ysgolion prif ffrwd. Yn ol ymchwil Goodall (2015, tud. 308) mae’r buddion hyn yn cynnwys arddangos mwy o ymddygiadau a sgiliau cymdeithasol. Mae’r ddadl hyn yn cael ei gefnogi wrth weld mai hyn oedd yr unig blentyn yn wers 1 oedd wedi arddangos sgiliau da o gydweithio a chyfathrebu gyda gweddill ei grŵp. Posibilrwydd arall i esbonio’r lefelau uwch o ymgysylltiad yn y dasg hon yw’r ffaith bod y plentyn wedi cysylltu’r dasg i’w fywyd personol. Fel trafodwyd uwch roedd yr unigolyn hwn wedi dewis lluniau penodol oedd wedi atgoffai hun o’i frawd gan fod y llun yn cael yr un lliw gwallt. 

[bookmark: _GoBack]Wrth gynnal adfyfyriad (atodiad 7A) ar wers un roedd yr ymchwilwyr wedi dod i’r casgliad ar ddau beth fyddai angen newid ar gyfer gwers dau. Yn gyntaf, i’r gwrthwyneb o beth ystyried yn gyntaf, nid oedd y dasg wedi rhoi digon o gyfle ar gyfer cydweithio a chyfathrebu. Felly ar gyfer gwers rhif dau byddai’r ymchwilwyr yn ychwanegu fwy o weithgareddau o amgylch y dosbarth byddai’n hybu fwy o gydweithio. Er mwyn pwysleisio hyn byddai’r athrawes yn creu meini prawf llwyddiant yn weledol ar y bwrdd gwyn er mwyn atgoffa’r plant bod angen cydweithio a thrafod yn ystod y dasg. Yn ail, cyn cynnal y cyfweliadau roedd yr ymchwilwyr yn ystyried byddai’r disgyblion wedi rhoi fwy o fanylder iddynt ond, fel dadleu’r Cohen (2007, tud. 374) mae’n bwysig datblygu ymddiriedaeth gyda’r ddau ymchwilydd. Yn amlwg roedd y plant yn adnabod yr un ymchwilydd fel athrawes, ond nid oedd y plant yn adnabod yr ymchwilydd arall. Roedd y disgyblion wedi arddangos eu bod yn swil. Felly o ganlyniad, penderfynodd yr ymchwilwyr ar gyfer gwers rhif dau byddai’r ail ymchwilydd yn eistedd ble nad fyddai’n cael ei weld, er mwyn i’r disgyblion teimlo yn fwy hyderus wrth drafod yn y cyfweliadau. 

Y newid rhwng gwers rhif un â gwers rhif dau oedd bod y plant wedi cael ei grwpio mewn grwpiau cymysg yn hytrach na gallu. Roedd y tri phlentyn dan sylw wedi cael eu dewis o grŵp gallu uwch, grŵp gallu canolig a grŵp gallu is. Roedd y tri ohonynt wedi cael eu gosod mewn un grŵp er mwyn arsylwi'r wahanol agweddau o fewn grŵp gallu cymysg. Roedd yr un dasg ffocws wedi cael ei chyflwyno i’r ail ddosbarth o blant. Yn debyg i’r dosbarth o blant yng ngwers rhif 1 roedd y disgyblion wedi arddangos dealltwriaeth dda o’r dasg, ac roedd y disgyblion wedi cyflawni nôd y wers yn dda

I ddechrau gan dynnu sylw at atodiad 8A, roedd y disgybl hwn wedi arddangos lefelau uwch a’r Raddfa Leuven ar gyfer hyder. Roedd y disgybl hwn yn adnabyddus i’r athrawes dosbarth am fod yn hyderus. Hefyd, wrth ystyried yr holl lenyddiaeth oedd yn canmol bod grwpiau gallu cymysg yn fuddiol i bob math o allu (Reid et al, 1983, tud. 76) roedd yr ymchwilwyr wedi synnu ar ei ddarganfyddiadau ar ddisgybl A o wers arsylwad rhif dau. Roedd y disgybl wedi arddangos lefelau canolig ar gyfer ei ymgysylltiad i’r dasg. Yn ychwanegol, wrth edrych ar nodiadau ar y daflen arsylwi plentyn A (atodiad 8A) gwelwyd bod y plentyn wedi hefyd diflasu erbyn diwedd y dasg. I gefnogi hyn roedd yr arsylwr hefyd wedi nodi bod y disgybl wedi rhoi ei phen “lawr ar y bwrdd”. Gan dynnu sylw at ran o’r daflen arsylwi, nododd yr ymchwilydd nad oedd y disgybl yma wedi rhoi cymorth geiriol na chorfforol i unrhyw un arall yn y grŵp. I gefnogi hyn, yn y cyfweliad nododd y disgybl nad oedd wedi cynorthwyo unrhyw yn y grŵp oherwydd doedd “neb angen help” (atodiad 11A). Wrth ystyried ymchwil gan Webb (1991) nodwyd fel arfer bod disgyblion gallu uwch yn buddio o fod mewn grwpiau gallu cymysg oherwydd eu bod yn cymryd rôl yr athrawes. Felly, er syndod yr ymchwilwyr, wrth hefyd gadw mewn cof lefel uwch graddio’r disgybl ar hyder, nad oedd wedi rhoi fwy o gymorth i weddill y disgyblion yn y grŵp. Yn olaf, pan ofynnwyd i’r disgybl drafod ei theimladau ar gyfer gweithio yn y grŵp hwn, nodwyd bod hi’n “hoffi gweithio yn y grŵp newydd a grŵp Teigr)”, sef ei grŵp gwreiddiol (grŵp yn ol gallu) (atodiad 11A). Gallwn ddadlau yn yr achos hwn, efallai bod gwell gan y disgybl hwn weithio yn ei grŵp gwreiddiol, sydd yn un yn ol gallu. 

I’r gwrthwyneb, roedd disgybl B, sydd yn wreiddiol wedi cael ei osod mewn grŵp gallu canolig, wedi arddangos lefelau uwch o hyder ac ymgysylltiad yn ol Graddfa Leuven (atodiad 9B). Gallwn weld o nodiadau’r cyfweliad gyda’r disgybl hyn (atodiad 12B) roedd y disgybl wedi deall beth oedd nôd a phwrpas y dasg. Yn ogystal ag arddangos rhai enghreifftiau o gymorth geiriol a chorfforol i ddisgyblion eraill yn y grŵp, nodwyd gan yr ymchwilydd yn eu nodiadau ychwanegol bod y disgybl yma i “weld i fod yn mwynhau’r dasg ac yn ymddangos i fod yn llais mwyaf y grŵp”. Yn ogystal â chreu defnydd o’i ddwylo er mwyn mynegi emosiynau’r lluniau, roedd yn glir i weld bod yr unigolyn hwn wedi mwynhau’r dasg trwy ei ymddygiad.  Gallwn gefnogi hyn gan fod yr unigolyn wedi dweud bod yn teimlo’n dda wrth weithio mewn “grŵp gyda phobl newydd” (atodiad 12B). Er nad yw’r disgybl hyn yn wreiddiol yn dod o grŵp oedd o allu is mae’n bosib tybio, yn ol ymchwil Reid (1983, tud. 79), bod disgyblion o’r gallu canolig yn buddio yn fwy gan ysbrydoliaeth o fod mewn grŵp gyda chymdogion o allu uwch. 
 
Roedd disgybl C yn wreiddiol yn dod o grŵp gallu is. Yn syml i’r uchod, roedd disgybl C hefyd wedi arddangos ar lefelau uwch o hyder ac ymgysylltiad ar Raddfa Leuven ar les (atodiad 10C). Er bod yr ymchwilydd wedi nodi bod y disgybl wedi cyfrannu tuag at waith y grŵp (atodiad 10C), nid oedd y disgybl wedi medru reiadru beth oedd angen neud yn ystod y dasg: “wedi anghofio”. Serch hynny, roedd y disgybl yma wedi arddangos cydweithio geiriol a chorfforol. Nododd yr ymchwilydd bod yr unigolyn hwn wedi ymestyn llun a dweud “wy ti eisiau help?”, i ddisgybl arall o fewn y grŵp. Roedd y disgybl hefyd yn medru dwyn i gof o hyn yn ei gyfweliad wrth ddweud bod e “wedi dangos llun”. Pan roedd y plentyn presennol wedi cael ei ofyn i drafod ei deimladau wrth weithio yn y grŵp hwn, dywedodd bod yn “hapus, rydw i’n hoffi gweithio gyda Harri” (enw disgybl arall). Mae’n bosib bod y plentyn wedi mwynhau ac arddangos lefelau uwch o ymgysylltiad o ganlyniad i fod mewn grŵp gyda chymdogion.

Wrth adfyfyrio ar wers dau (atodiad 14) roedd wir wedi arddangos y gwrthwyneb i beth oedd yr ymchwilwyr yn meddwl bydden nhw’n ffeindio. Y disgyblion oedd yn fwyaf hyderus a galluog oedd gyntaf i arddangos diflastod, ac hefyd heb gynorthwyo eu cyd-ddisgyblion yn  eiriol nac yn gorfforol. Yn ogystal â hyn cafodd yr ymchwilwyr llawer fwy o fanylder wrth gynnal cyfweliadau heb fod yr ymchwilydd ychwanegol yn bresennol. Roedd darganfyddiadau’r ail wers yn meddwl byddai nifer o ystyriaethau yn cael ei wneud wrth benderfynu ar sut i grwpio yn y dyfodol. Yn yr achos hwn roedd y disgyblion gallu canolig ac is wedi buddio’r fwyaf o weithio mewn grwpiau gallu cymysg.




Wrth gymharu'r data a gasglwyd o wers dau, roedd yn glir i weld bod y disgyblion wedi arddangos lefelau uwch o ymgysylltiad, hyder a chynorthwyo eraill (atodiad 9B a 10C). Roedd y ddau ddisgybl oedd wedi sgorio yn uwch ar Raddfa Leuven (9B A 10C), o wers dau, wedi dod yn wreiddiol o grŵp canolig a grŵp is. Felly gallwn ddod i’r casgliad mai y disgyblion oedd wedi elwa'r fwyaf o’r dasg hon oedd y plant o’r gallu is. Mae’r canfyddiad hyn yn cael ei chynorthwyo gan ganfyddiadau Lou et al (1996, dyfynnwyd yn Sukhnandan a Lee, 1998, tud. 17). Darganfyddodd Lou et al (1996) mai y plant oedd wedi arddangos i gyflawni llawer fwy mewn amgylchedd o grwpiau cymysg, oedd y rhai oedd yn dod o allu is. Ar sail y data a gynhyrchwyd gan Linchevski and Kutscher (dyfynwyd yn Francis et al, 2017, tud. 3), gallwn resymu bod y disgyblion o’r grwpiau cymysg wedi arddangos lefelau uwch o hyder ac ymgysylltiad o ganlyniad i lai o bwysau o effaith labeli. Er hynny, mae hefyd yn bosib bod y disgyblion hyn wedi arddangos lefelau uwch o ymgysylltiad a hyder oherwydd bod y grŵp yn cynnwys ffrindiau, a phobl roeddent yn hoffi gweithio gyda. Efallai, felly, nid oherwydd bod y grŵp yn un o allu cymysg. 

Yn ddiddorol iawn, roedd y ddau ddisgybl oedd yn dod o grwpiau gallu uwch wedi arddangos yr un fath o ymddygiadau (atodiad 1A a 8A). Roedd y ddau wedi graddio yn eithaf canolig ar yr ymgysylltiad a hyder ar Raddfa Leuven am les. Yn ogystal, roedd y ddau ddisgybl wedi cael arsylwadau gan yr ymchwilydd ei bod nhw wedi diflasu tuag at ddiwedd y dasg (atodiad 4A a 11A). Un modd o esbonio’r darganfyddiadau hyn yw bod rhai data i ddangos nid yw effaith grwpio disgyblion gallu uwch yn effeithio ar eu datblygiad (Sukhnandan a Lee, 1998, tud. 18). Gan ystyried hyn, daeth yr ymchwilwyr i’r casgliad bod y dasg eu hun wedi bod yn rhy hawdd. Nid oedd y dasg yn ddigon heriol i ddisgyblion o allu uwch, ac o ganlyniad roedd y ddau ddisgybl wedi diflasu. 

Ar sail y dystiolaeth casglwyd o’r ymchwil hyn mae’n bosib dadlau bod disgyblion sydd wedi grwpio mewn grwpiau cymysg yn arddangos lefelau gwell o ymgysylltiad, hyder a chynorthwyo eraill. Wrth edrych ar wers un, lle roedd y plant wedi grwpio yn ol gallu, roedd y disgyblion dan sylw wedi arddangos lefelau is o ymgysylltiad, hyder a chynorthwyo eraill (atodiad 1A a 3C). Er bod eithriad gyda disgybl B (atodiad 2B), mae’r data a gasglwyd o’r ymchwil yn awgrymu ei fod yn cydfynd gyda llawer o’r llenyddiaeth (Francis et al, 2017, tud. 3), bod grwpiau gallu cymysg yn well ar gyfer disgyblion o’r gallu is. Yn benodol, gallai’r dull o ddefnyddio grwpiau gallu cymysg fod o fudd ar gyfer disgyblion B a C (atodiad 9B a 10C).




Casgliad 

Un o’r prif gyfyngiadau wrth gasglu data trwy ddefnyddio taflenni arsylwi (atodiad 1A) oedd ei fod yn eithaf agored wrth ei ddehongli. Er enghraifft, er bod yr ymchwilwyr wedi trafod y fath o ymddygiadau fyddai’n cael ei ystyried o dan y cynorthwyo geiriol a chorfforol, byddai wedi bod yn fwy dibynadwy i gael rhestr penodol i gyfeirio ato er mwyn cymharu canfyddiadau. I ymestyn hyn, er bod defnydd o Raddfa Leuven yn ddefnyddiol er mwyn rhoi mesuriad clir ar ymgysylltiad a hyder y disgyblion roedd rhai adegau lle fyddai’r disgyblion wedi gallu cael ei graddio ar ddwy radd wahanol. Er enghraifft roedd disgybl A (atodiad 8A) wedi dechrau gan ddangos gyda hyder uchel ac ymgysylltiad da, erbyn diwedd y dasg roedd y disgybl yn arddangos wedi diflasu. Felly nid yw’r canfyddiadau yn benodol ac yn glir. 

Yn ogystal â hyn y brif ddadl sydd yn dod o ymchwil arsylwi yw effaith Hawthrone, hynny yw, bod pobl yn ymddwyn yn wahanol gan eu bod yn gwybod bod rhywun yn gwylio nhw (Catalouge of Bias, 2017). Wrth gyfeirio at atodiad 10C nododd yr arsylwr “nid oedd yr unigolyn yma’n siarad lot”, ac ar ddiwedd y wers roedd yr athrawes wedi dweud nid oedd hyn yn arferol ar gyfer yr unigolyn hwn. Dywedodd, fel arfer, roedd yr unigolyn hwn yn siaradus ac yn fywiog iawn. Mae’n bosib mai’r rheswm am hyn oedd effaith yr ymchwilydd. 

Yn yr un ffordd gallwn ddadlau bod hyn hefyd wedi effeithio ar y cyfweliadau gan fod yr ymchwilwyr wedi nodi bod y disgyblion wedi arddangos i fod yn swil yn ystod y cyfweliadau cyntaf (atodiad 7). Mae O’Reilly a Dogra (2017 tud. 13) yn dadlau bod angen creu perthynas gyda’r disgyblion cyn gallu cynnal cyfweliad a bod angen i’r disgyblion deimlo yn ddigon cyfforddus yn eich cwmni. Efallai mai atebion gwell byddai canlyniad cyfweliad gyda’r athrawes yn unig. Roedd yr ymchwilwyr wedi gweld hyn yn digwydd. O ganlyniad penderfynodd yr ymchwilwyr mae yr athrawes fyddai’n cynnal y cyfweliadau, a’r ymchwilydd arall fyddai’n gwrando o sefyllfa na fyddai’n cael ei weld. 

Nid yw’n bosib cyffredinoli canfyddiadau yn yr achos hwn. Yn bennaf oherwydd bod y sampl o’r disgyblion oedd wedi ymgymryd yn yr ymchwil yn rhy fach. Nid oedd digon o gynrychiolaeth o ddisgyblion oedd yn dod o grwpiau gallu uwch, canolig ac is.




O ystyried y canfyddiadau o’r ymchwil hyn, credaf fod yna nifer o fuddion i ddisgyblion wrth ddysgu trwy ddefnydd o grwpiau gallu cymysg, yn enwedig ar gyfer disgyblion o’r gallu canolig a’r gallu is. Mae’r canlyniadau hyn yn glir yn cytuno gyda nifer o lenyddiaeth sydd barod yn bodoli yn y maes hwn (Lou et al 1996, dyfynnwyd yn Sukhnandan a Lee, 1998, tud. 17). 

Os byddaf yn gwneud yr ymchwil hyn eto byddai’n ddiddorol cael fwy o gyfranogwyr o bob math o allu. Yn ogystal â hyn, er mwyn creu fwy o gyfle i gyffredinoli’r canfyddiadau, gallwn gynnal yr ymchwil dros gyfnod o amser er mwyn gweld os yw’r disgyblion yn elwa. Yn yr un modd, byddai cynnal yr ymchwil mewn nifer o ysgolion gwahanol hefyd yn sicrhau fwy o ddilysrwydd. Fel trafodwyd yn barod, roedd yn glir bod y ddau ddisgybl o’r gallu uwch (atodiad 1A a 8A) wedi diflasu gan fod y dasg ddim yn ddigon heriol iddynt. Os fyddai’r dasg wedi bod yn ychydig fwy heriol efallai byddai fwy o ryngweithio gan y disgyblion o’r gallu uwch. Er mwyn ymestyn hyn ymhellach gellir greu tasg sydd yn gysylltiedig gyda phwnc penodol, a gallwn fesur cyrhaeddiad academaidd.  

